cyanic-selkie/wikianc huggingface dataset:
আবদুল জব্বার (জ্যোতির্বিজ্ঞানী)
শিক্ষাজীবন
গোপালপুর পাঠশালা থেকে বৃত্তি পরীক্ষায় উত্তীর্ণ হয়ে মোহাম্মদ আবদুল জব্বার নিশ্চিন্তপুর উচ্চ প্রাথমিক বিদ্যালয়ে ভর্তি হন। এরপর ১৯৩২ সালে সাতবাড়িয়া উচ্চ বিদ্যালয় থেকে বিজ্ঞান বিভাগের ছাত্র হিসেবে লেটারসহ ম্যাট্রিক পাস করেন। একই বছর তিনি কলকাতার প্রেসিডেন্সি কলেজে আই.এসসি. ভর্তি হন। ১৯৩৪ সালে তিনি এই কলেজ থেকে গণিতে লেটারসহ কৃতিত্বের সঙ্গে আই.এসসি. পাস করেন। এই পরীক্ষায় উত্তীর্ণ মুসলমান শিক্ষার্থীদের মধ্যে তিনি প্রথম স্থান অধিকার করেন এবং বৃত্তি লাভ করেন। এরপর গণিতে অনার্স নিয়ে প্রেসিডেন্সি কলেজে বি.এসসি. ভর্তি হন তিনি। মেজো ভাই আকবর আলীর মতো রসায়নে অনার্স নিয়ে বি.এসসি. পড়ার ইচ্ছে ছিল তার। কিন্তু আই.এসসি. পরীক্ষায় গণিতে লেটার পাওয়ায় প্রেসিডেন্সি কলেজের রসায়ন বিভাগের তৎকালীন প্রধান ড. কুদরত-এ-খুদার পরামর্শে তিনি গণিত বিষয়ে অনার্স পড়ার সিদ্ধান্ত নেন। প্রেসিডেন্সি কলেজ থেকে তিনি কৃতিত্বের সঙ্গে গণিতে অনার্সসহ বি.এসসি. পাস করেন। মাত্র অল্প কয়েক নম্বরের জন্য তিনি প্রথম বিভাগ পান নি। এরপর গণিত বিষয়ে এম.এসসি. ডিগ্রি লাভের জন্য তিনি পড়াশোনা শুরু করেন কলকাতা বিশ্ববিদ্যালয়ে। বিশ্ববিদ্যালয়ে নবনিযুক্ত জার্মান অধ্যাপক এফ. ডব্লিউ. লেভি এম.এসসি. শ্রেণিতে মডার্ন অ্যালজেবরা নামে একটি নতুন বিষয় প্রবর্তন করেন। এই নতুন বিষয়ের একমাত্র ছাত্র ছিলেন আবদুল জব্বার। ১৯৩৮ সালে তিনি প্রথম শ্রেণীতে প্রথম স্থান অধিকার করে এম.এসসি. পরীক্ষায় উত্তীর্ণ হন।
গবেষণা
এম.এসসি. পাস করার পর অধ্যাপক লেভির সুপারিশে আবদুল জব্বার কলকাতা বিশ্ববিদ্যালয়ে একটি গবেষণা-বৃত্তি লাভ করেন। এ বৃত্তি নিয়ে অধ্যাপক লেভির তত্ত্বাবধানে গবেষণা কাজ শুরু করেন তিনি। একইসঙ্গে তিনি ঐ বিশ্ববিদ্যালয়ের বিশুদ্ধ গণিত (পিওর ম্যাথমেটিক্স) বিভাগের প্রভাষক নিযুক্ত হন। সে সময় তৎকালীন সরকার ফরেন স্কলারশিপ চালু করে এবং আবদুল জব্বার এই স্কলারশিপ লাভ করেন। এই স্কলারশিপ অর্জনের মধ্য দিয়ে আবদুল জব্বারের বিদেশে গিয়ে উচ্চশিক্ষা লাভ করে তার প্রতিভার বিকাশ ঘটানোর সুযোগ এলো। শুভানুধ্যায়ী অধ্যাপক লেভির পরামর্শে আবদুল জব্বার ডি.এসসি. ডিগ্রি অর্জনের লক্ষ্যে এমএস ডিগ্রির জন্য ভর্তি হন কেমব্রিজ বিশ্ববিদ্যালয়ে।
যুক্তরাজ্যের লন্ডনে অবস্থিত কেমব্রিজ বিশ্ববিদ্যালয়ে উদ্দেশ্যে আবদুল জব্বার ১৯৩৯ সালের ১ সেপ্টেম্বর মুম্বাই থেকে জাহাজে ওঠেন। ইউরোপে তখন দ্বিতীয় বিশ্বযুদ্ধের সূচনা হয়েছে। বোম্বাই থেকে তাদের জাহাজ ছাড়ার দুই দিন পর ব্রিটেন জার্মানির বিরুদ্ধে যুদ্ধ ঘোষণা করে। এ-সময় জার্মান যুদ্ধ্বজাহাজের অতর্কিত আক্রমণের আশঙ্কায় জাহাজের যাত্রাপথ পরিবর্তন করতে হয়। সুয়েজ খাল ধরে এগুনোর পরিবর্তে তাদের জাহাজ পুরো আফ্রিকা ঘুরে ব্রিটেনে পৌঁছায় নির্দিষ্ট সময়ের অনেকদিন পর। বিশ্বযুদ্ধের সেই অস্থির সময়ে আবদুল জব্বার একজন অধ্যাপকের অধীনে তার পড়াশোনা শুরু করেন। যুদ্ধকালীন নানা প্রতিকূলতার মধ্য দিয়ে এক বছর গবেষণা করে তিনি যখন পিএইচডি ডিগ্রির জন্য মনোনীত হলেন, তখনই যুদ্ধের তীব্রতা বৃদ্ধির কারণে লন্ডনের সকল বিশ্ববিদ্যালয় বন্ধ ঘোষণা করা হয়। ব্রিটিশ সরকারের নির্দেশে অন্যান্য সক্ষম লোকদের মতো আবদুল জব্বারের অধ্যাপককেও বাধ্যতামূলকভাবে সেনাবাহিনীতে যোগ দিতে হয়। আবদুল জব্বার তখন অন্য কোনো অধ্যাপকের তত্ত্বাবধানে তার কাজ শেষ করার চেষ্টা করতে থাকেন। এসময় ব্রিটিশ সরকার সব বিদেশীকে ইংল্যান্ড ছেড়ে চলে যাবার আদেশ জারি করলে আবদুল জব্বার তার উচ্চশিক্ষা অসমাপ্ত রেখেই দেশে ফিরে আসতে বাধ্য হন।
লন্ডন থেকে ফিরে তিনি কলকাতা বিশ্ববিদ্যালয়ে অধ্যাপক লেভির তত্ত্বাবধানে গবেষণা শুরু করেন। অধ্যাপকের সহায়তায় বিশ্ববিদ্যালয় থেকে একটি গবেষণা-বৃত্তি লাভ করেন তিনি। একইসঙ্গে তাকে বিশ্ববিদ্যালয়ের গণিত বিভাগের অবৈতনিক লেকচারার নিযুক্ত করা হয়। গবেষণা কাজের তত্ত্বাবধায়ক অধ্যাপক লেভির সঙ্গে ভারতের বিভিন্ন বিশ্ববিদ্যালয়ে গণিত বিষয়ক সেমিনারগুলোতে যোগ দেয়ার সুযোগ হয় তার। অধ্যাপকের সঙ্গে মিলিতভাবে কয়েকটি গবেষণা-নিবন্ধও তিনি প্রকাশ করেন এসময়ে। বিশ্ববিদ্যালয়ে অবৈতনিক প্রভাষক হিসেবে নিযুক্তির সময় তাকে আশ্বাস দেওয়া হয়েছিল যে, পদ খালি হলে তাকে প্রভাষকের পদে স্থায়ী নিয়োগ দেওয়া হবে। কিন্তু এই আশ্বাস শেষ পর্যন্ত বাস্তবায়িত হয়নি। ফলে ১৯৪৩ সালে তিনি চট্টগ্রাম কলেজে গণিতের প্রভাষক হিসেবে যোগ দেন। কিছুদিন পর সেখান থেকে বদলি হয়ে তিনি ফিরে আসেন প্রেসিডেন্সি কলেজে।
কর্মজীবন
১৯৪৭ সালে ভারত বিভাগের পর আবদুল জব্বার পাকিস্তানের কোনো প্রতিষ্ঠানে নিয়োগের জন্য আবেদন করেন। প্রথমে তাকে নদীয়া জেলার কৃষ্ণনগর কলেজে বদলি করা হয়। কিন্তু এর পরপরই কৃষ্ণনগর ভারতের অন্তর্ভুক্ত হলে তাকে রাজশাহী কলেজে যোগদানের নির্দেশ দেয়া হয়। বছরখানেক এই কলেজে থাকার পর ১৯৪৮ সালে তিনি নিযুক্ত হন তৎকালীন ঢাকা আহসানউল্লাহ ইঞ্জিনিয়ারিং কলেজের গণিত বিভাগের প্রধান হিসেবে। ১৯৬২ সাল পর্যন্ত তিনি এই বিভাগে দায়িত্ব পালন করেন। সেই বছরই আহসানউল্লাহ ইঞ্জিনিয়ারিং কলেজ বিশ্ববিদ্যালয়ে রূপান্তরিত হলে তিনি এর রেজিস্ট্রার নিযুক্ত হন এবং ১৯৬৮ সাল পর্যন্ত এই পদে দায়িত্ব পালন করেন। ১৯৬৮ থেকে ১৯৮০ সাল পর্যন্ত তিনি ছাত্রকল্যাণ পরিচালক হিসেবে দায়িত্ব পালন করেন। ১৯৮০ সালে বাংলাদেশ প্রকৌশল বিশ্ববিদ্যালয় থেকে অবসর গ্রহণ করেন।
১৯৮৪ সালে বাংলাদেশ প্রকৌশল বিশ্ববিদ্যালয়ে, বিশ্ববিদ্যালয়ের প্রথম উপাচার্য ড. এম. এ. রশীদের নামে সম্মানসূচক পদ (চেয়ার)-এর সূচনা করা হয়। মোহাম্মদ আবদুল জব্বার প্রথমবারের মতো 'ড. রশীদ অধ্যাপক' নিযুক্ত হয়ে পুনরায় প্রকৌশল বিশ্ববিদ্যালয়ে ফিরে আসেন।
জ্যোতির্বিজ্ঞান চর্চা
বাংলাদেশে জ্যোতির্বিজ্ঞান চর্চার উপযুক্ত পরিবেশ এবং উপকরণ তিনিই প্রথম সৃষ্টি করেন। ১৯৬২ - ৮২ সাল পর্যন্ত তার অঙ্কিত তারা চিত্র রাতের আকাশ নামে বিভিন্ন পত্রিকায় প্রকাশিত হত। তার সার্বিক তত্ত্বাবধান এবং পরিকল্পনায় বাংলাদেশের প্রথম খ-গোলক (celestial globe) নির্মিত হয়। এই খ-গোলকটি বর্তমানে বাংলাদেশ অ্যাস্ট্রোনমিক্যাল এসোসিয়েশনে সংরক্ষিত আছে।
রফিকুল বারী চৌধুরী
রফিকুল বারী চৌধুরী (জন্ম: ১৯৩০ -মৃত্যু: ৮ মে ২০০৫) একজন বাংলাদেশী চিত্রগ্রাহক ও পরিচালক ছিলেন। তিনি গোলাপী এখন ট্রেনে (১৯৭৮), দুই পয়সার আলতা (১৯৮২), হীরা মাটি (১৯৮৮) এবং জয়যাত্রা (২০০৪) চলচ্চিত্রের জন্য চারবার শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার পেয়েছিলেন।
কর্মজীবন
রফিকুল বারী চৌধুরী ১৯৫৪ সালে লাহোরে সহকারী ক্যামেরাম্যান হিসাবে কর্মজীবন শুরু করেছিলেন। ১৯৬০ সালে ক্যামেরাম্যান হয়েছিলেন। তিনি বাংলাদেশ টেলিভিশনের (বিটিভি) প্রথম ক্যামেরা অপারেটরের দায়িত্ব পালন করেছিলেন। ১৯৬৪ সালে তিনি বিটিভিতে ফেরদৌসী রহমানের সংগীত অনুষ্ঠানের চিত্রনায়ক ছিলেন। তার চলচ্চিত্র 'পেনশন' ১৯৮৪ সালের ভারতীয় চলচ্চিত্র উৎসবে প্রদর্শিত হয়েছিল। যেখানে ফ্রেড মার্শাল ১৯৮৬ সালের আন্তর্জাতিক চলচ্চিত্র গাইডের 'গত কয়েক বছরের সবচেয়ে সফল চলচ্চিত্র' হিসাবে অভিহিত হয়েছিলো।
রফিকুল বারী চৌধুরী বাংলাদেশ শিশু একাডেমি প্রযোজিত "বাংলা মা-এর দামাল ছেলে" (১৯৯৪) নামে একটি স্বল্পদৈর্ঘ্য চলচ্চিত্র পরিচালনা করেছিলেন। তার নিজস্ব প্রযোজনা সংস্থা জীবন সীমান্তে ।
২০২৩ ইন্ডিয়ান প্রিমিয়ার লিগ কর্মকর্তা পরিবর্তনের তালিকা
এটি ২০২৩ ইন্ডিয়ান প্রিমিয়ার লিগ-এর কর্মকর্মা পরিবর্তনের একটি তালিকা।
নিলাম-পূর্ব
বিসিসিআই নিলামের পূর্বে ১৫ নভেম্বর ২০২২ ভারতীয় সময় বিকাল ৫ ঘটিকা পর্যন্ত সকল অমুক্ত ও অবমুক্ত খেলোয়াড়দের তালিকা আহ্বান করে।
অ-পরিবর্তিত খেলোয়াড়
দলগুলো তাদের অপরিবর্তিত খেলোয়াড়দের তালিকা ১৫ নভেম্বর ২০২২ তারিখে ঘোষণা করে।
নিলাম
আইপিএল ২০২৩ এর নিলামটি অনুষ্ঠিত হয় ২৩ ডিসেম্বর ২০২২ তারিখে কোচিতে। ২৭৩ জন ভারতীয় এবং ১৩২ জন বিদেশী খেলোয়াড় সহ মোট ৪০৫ জন খেলোয়াড় উপলব্ধ ছিল নিলামের জন্য। ১০টি দলের জন্য মোট ৮৭জন খেলোয়াড়ের ফাকা জায়গা ছিল। প্রথম তিনজন ভারতীয় অবমুক্ত খেলোয়াড় ছিলেন মায়াঙ্ক আগরওয়াল, অজিঙ্কা রাহানে ও ইশান্ত শর্মা। প্রথম তিনজন বিদেশী অবমুক্ত খেলোয়াড় ছিলেন হ্যারি ব্রুক, জো রুট এবং রাইলি রুশো। যদিও ধারণা করা হয়েছিল যে, বেন স্টোকস প্রধান আকর্ষণ হিসাবে থাকবে। ] কিন্তু নিলাম অনুষ্ঠানে সর্বাধিক বিড করা হয়েছিল স্যাম কারেন এর জন্য, যাকে পাঞ্জাব কিংস ১৮৫০ লাখ রুপির বিনিময়ে ক্রয় করে।
জেমস ব্রোলিন
জেমস ব্রোলিন (James Brolin; জন্ম: ক্রেইগ কেনেথ ব্রুডারলিন, ১৮ জুলাই ১৯৪০) হলেন একজন মার্কিন অভিনেতা, প্রযোজক ও পরিচালক। তিনি টেলিভিশনে সিটকম ও সোপ অপেরা এবং চলচ্চিত্রে অভিনয়ের জন্য সর্বাধিক পরিচিত। ব্রোলিন টেলিভিশনে তার কাজের স্বীকৃতি হিসেবে দুটি এমি পুরস্কার ও দুটি গোল্ডেন গ্লোব পুরস্কার অর্জন করেছেন। ২০১৬ সালে হলিউড ওয়াক অব ফেমে তার নামে তারকা খচিত হয়।
তিনি অভিনেত্রী বারবারা স্ট্রাইস্যান্ডের স্বামী এবং অভিনেতা জশ ব্রোলিনের পিতা।
প্রারম্ভিক জীবন
ব্রোলিন ১৯৪০ সালের ১৮ই জুলাই ক্যালিফোর্নিয়া অঙ্গরাজ্যের লস অ্যাঞ্জেলেস শহরের ওয়েস্টউডে জন্মগ্রহণ করেন। তার পিতা হেনরি হার্স্ট ব্রুডারলিন ছিলেন একজন দালানকোঠা নির্মাণ ব্যবস্থাপক ও মাতা হেলেন সু (জন্মনাম: মানসুর) ছিলেন একজন গৃহিণী। দুই ভাই ও দুই বোনের মধ্যে ব্রোলিন সবার বড়।
টেলিভিশন
ব্রোলিন ১৯৬৮ সালে ইউনিভার্সাল স্টুডিওজে বদলি হন এবং সেখানে তিনি প্রবীণ অভিনেতা রবার্ট ইয়াংয়ের সাথে চিকিৎসা নাট্যধর্মী মার্ক ওয়েলবি, এম.ডি. (১৯৬৯-১৯৭৬) ধারাবাহিকে সহশিল্পী হিসেবে কাজের জন্য অডিশন দেন। ধারাবাহিকটি সে সময়ে শীর্ষ রেটিংপ্রাপ্ত টেলিভিশন অনুষ্ঠান ছিল। ব্রোলিন তরুণ ও দক্ষ সহকারী চিকিৎসক ডক্টর স্টিভেন কিলি চরিত্রে অভিনয়ের জন্য ব্যাপক খ্যাতি অর্জন করেন। ইয়াং ও ব্রোলিনের মধ্যকার রসায়ন সফলতা লাভ করে এবং তরুণীদের মধ্যেও এই ধারাবাহিকে প্রদর্শিত চিকিৎসা বিষয়ক ঘটনাবলি নিয়ে আগ্রহ জন্মে। ১৯৭০ সালে প্রচারিত প্রথম মৌসুমে অভিনয়ের জন্য ব্রোলিন সেরা পার্শ্ব অভিনেতা বিভাগে এমি পুরস্কার অর্জন করেন এবং টানা আরও তিনবার এই পুরস্কারের মনোনয়ন লাভ করেন। এছাড়া তিনি তিনটি মনোনয়ন থেকে ১৯৭১ ও ১৯৭৩ সালে দুটি গোল্ডেন গ্লোব পুরস্কার অর্জন করেছেন।
১৯৮৩ সালে ব্রোলিন টেলিভিশনে ফিরে আসেন এবং এবিসি চ্যানেলে প্রযোজক অ্যারন স্পেলিংয়ের রাত্রীকালীন সোপ অপেরা হোটেল-এ অভিনয় করেন। এই ধারাবাহিকে তাকে হোটেল ব্যবস্থাপক পিটার ম্যাকডারমট চরিত্রে দেখা যায়। এই ধারাবাহিকে অভিনয় করে তিনি শ্রেষ্ঠ নাট্যধর্মী টেলিভিশন ধারাবাহিক অভিনেতা বিভাগে ১৯৮৪ ও ১৯৮৫ সালে দুটি গোল্ডেন গ্লোব পুরস্কারের মনোনয়ন লাভ করেন।
২০০৩ সালে তিনি দ্য রেগান্স টেলিভিশন চলচ্চিত্রে রোনাল্ড রেগন ভূমিকায় অভিনয় করেন। চলচ্চিত্রটি সিবিএস চ্যানেলে প্রচারের কথা ছিল, কিন্তু সৃজনশীল বৈপরীত্য, কাহিনির বিতর্ক, ও অত্যধিক ব্যয়ের জন্য সিবিএস চলচ্চিত্রটি নেয়নি। পরবর্তীকালে এটি শোটাইম চ্যানেলে প্রচারিত হয়। এই চরিত্রে অভিনয়ের জন্য ব্রোলিন তার পঞ্চম এমি ও গোল্ডেন গ্লোব পুরস্কারের মনোনয়ন লাভ করেন।
কার্নেগি মেলন বিশ্ববিদ্যালয়
কার্নেগী মেলন ইউনিভার্সিটি মার্কিন যুক্তরাষ্ট্রের একটি শীর্ষস্থানীয় বিশ্ববিদ্যালয়। এটি পেনসিলভানিয়া অঙ্গরাজ্যের পিট্‌সবার্গ শহরে অবস্থিত।
কলাদাঁ বহু-মাধ্যম অতিক্রমণ পরিবহন প্রকল্প
কালাদান মাল্টি-মডাল ট্রানজিট ট্রান্সপোর্ট প্রকল্প যা ভারতের পূর্বাঞ্চলীয় রাজ্য পশ্চিমবঙ্গের কলকাতা সমুদ্র বন্দরকে সংযুক্ত করবে মায়ানমারের রাখাইন রাজ্যে  সিত্তে সমুদ্র বন্দরের সঙ্গে। মায়ানমারের মধ্যে কালাদান নদী দ্বারা নৌযান দ্বারা  চীন রাজ্যের পালেটওয়া শহর যুক্ত হবে সিত্তে বন্দরের সঙ্গে এবং তারপর উত্তর-পূর্ব ভারতে  মিজোরামের রাজ্যের সঙ্গে সড়কপথে পালিতওয়া যুক্ত হবে। মূলত, প্রকল্পটি ২০১৪ সালের মধ্যে সম্পন্ন করার কথাছিল, তবে ২০১৯-২০২০ সালের মধ্যে প্রকল্পটি বাস্তবায়িত হতে পারে বলে আশা করা হচ্ছে, সিত্তে বন্দর এবং বিদ্যুৎ, নদী খনন, পালেটওয়া জেটিসহ প্রকল্পটির সবকটি অবকাঠাম সম্পন্ন হয়েছে। নির্মাণ অধীনে রয়েছে জোরিনপুরই-পালেটওয়া সড়ক। (মে ২০১৮)।
এই প্রকল্প উত্তর-পূর্বাঞ্চলে বিকল্প সড়ক যোগাযোগ ব্যবস্থার সুযোগ করে দেবে এবং এঅঞ্চলের অর্থনৈতিক উন্নয়নে ভূমিকা পালন করবে। একটি অন্যতম প্রধান যোগাযোগ প্রকল্প হিসেবে এই প্রকল্প ভারত ও মায়ানমারের মধ্যে অর্থনৈতিক, বাণিজ্যিক ও কৌশলগত যোগসূত্র গড়ে তুলবে। উল্লেখ্য, কালাদান মাল্টি মডেল ট্রানজিট ট্রান্সপোর্ট প্রজেক্ট ভারত ও মায়ানমার যৌথভাবে চিহ্নিত করেছে | ভারতের পূর্বাঞ্চলীয় কলকাতা বন্দর থেকে মায়ানমারে এবং পাশাপাশি মায়ানমারের মাধ্যমে উত্তর-পূর্ব ভারতে জলপথ ও সড়কপথের মাধ্যমে পণ্য দ্রব্য আনা-নেওয়ার জন্য বহুমুখি এক পরিবহন ব্যবস্থা গড়ে তোলার লক্ষ্যে এই প্রকল্পটি গ্রহণ করা হয়। এর মাধ্যমে ভারত মায়ানমার সীমান্তের মিজোরাম রাজ্য মায়ানমারের সিত্তে বন্দরের সাথে যুক্ত হবে । আশা করা যায়, এর সাহায্যে উৎপাদন সামগ্রীর সমুদ্রপথে পরিবহনের ব্যবস্থা হওয়ার ফলে উত্তর-পূর্ব ভারতের অর্থনৈতিক বিকাশে গতি আসবে | এছাড়াও এই প্রকল্প উত্তর-পূর্বে সামরিক কৌশলগত সুবিধা দেবে । তাছাড়া, শিলিগুড়ির রুটে যোগাযোগ পথের উপর চাপ কমবে। এই প্রকল্পের ডিপিআর অনুযায়ী রাইটস (রেলওয়ের অধীন নির্মাণ সংস্থা) সুপারিশ করেছে যে, কালাদান নদী বরাবর সিত্তে বন্দর থেকে পালেটওয়া পর্যন্ত ২২৫ কিমি দীর্ঘ জলপথ গড়ে তোলা হবে এবং পালেটওয়া থেকে ভারত মায়ানমার সীমান্ত পর্যন্ত ৬২ কিমি দীর্ঘ সড়কপথ নির্মাণ করতে হবে। উল্লেখ্য, ২০০৮-এর মার্চে অনুষ্ঠিত কেন্দ্রীয় মন্ত্রিসভার বৈঠকে এই প্রকল্পের জন্য ৫৩৫.৯১ লক্ষ টাকার ব্যয় বরাদ্দের অনুমোদন করা হয়েছে। এই প্রকল্পের জন্য নতুন করে ২৯০৪.০৪ কোটি টাকা অনুমোদন করা হয়েছে।
পথ
এই প্রকল্পে বহুমুখী পরিবহনের বিভিন্ন বিভাগ রয়েছে:
ইতিহাস
এই প্রকল্পটি পররাষ্ট্র মন্ত্রণালয় (ভারত) দ্বারা পরিচালিত এবং অর্থায়ন করা হচ্ছে। প্রাথমিক পর্যায়ের গবেষণাগুলি ভারতের রেল ইন্ডিয়া টেকনিকাল অ্যান্ড ইকোনমিক সার্ভিসেস (রাইটস) দ্বারা পরিচালিত হয়েছিল। ২০০৭ সালের মে মাসে নিয়োগকৃত এসএসআর গ্রুপের একটি বিভাগ, এসর প্রজেক্টস লিমিটেড ও ভারতের অভ্যন্তরীণ জলপথ কর্তৃপক্ষ (আইডব্লিউএআই) দ্বারা সিত্তে বন্দরের নির্মাণ কাজ, পালেতওয়ারে জাহাজের জেটি নির্মান এবং নদীর গভীরতা বৃদ্ধির জন্য খননের (ড্রেজিংয়ের) কাজ শুরু করে।
কালাদান মাল্টি-মডাল ট্রানজিট ট্রান্সপোর্ট প্রকল্পের প্রধান সমস্যা হল মায়ানমারে সড়ক পথের অযৌক্তিক দৈর্ঘ্যকে এবং কালাদান নদীর দুটি উপনদীতে  জলবিদ্যুৎ প্রকল্প নির্মাণের পরিকল্পনা; নদী দুটি- ছিনতুইপুই নদী ও লুংলেঙ নদী, এছাড়া নদীর নিন্ম প্রবাহে একটি প্রকল্প রয়েছে। প্রথম দুটি প্রকল্প একটি পাবলিক সেক্টর উদ্যোগের দ্বারা নির্মিত হচ্ছে এবং তৃতীয়টি অন্য পিএসইউ (পাবলিক সেক্টর ইউনিট) দ্বারা নির্মাণ করা হয়েছে এছাড়াও সমন্বয় সমস্যা হয়েছে। এই জলবিদ্যুৎ প্রকল্প নির্মাণের কারণে নৌযানগুলির ন্যাভিগেশন কার্যকর করা যেতে পারে।
প্রকল্পটি মায়ানমারের সিত্তে থেকে পালেটওয়া পর্যন্ত কালাদান নদীতে ১৫৮ কিলোমিটার এবং পালেটওয়া থেকে জোরিনপুই পর্যন্ত ১০৯ কিলোমিটার একটি সড়ক পথের অন্তর্ভুক্ত করেছে, যা মিজোরামে ভারত-মায়ানমার সীমান্ত বরাবর অবস্থিত।
উন্নয়ন
১৯ এপ্রিল ২০১৬ ভারতীয় মন্ত্রী জেনারেল ভি কে সিং জানান যে, ভারতের পক্ষ থেকে মিজোরামের লংট্লাইয়ের কাছে জাতীয় সড়ক ৫৪ থেকে শুরু করে জোরিনপুই পর্যন্ত নতুন ৪-লেনের ১২-মিটার-প্রশস্ত ৯৯.৮৩ কিলোমিটার জাতীয় সড়ক ৫০২এ (এনএইচ৫০২এ) -এর ৬৬% কাজ শেষ হয়েছে এবং ২০১৮ সালের জুনের মধ্যে কাজ সম্পন্ন হবে। বন্দর, জলপথ এবং মায়ানমারের পালেটওয়া থেকে ভারত-মায়ানমার সীমান্তে  জোরিনপুই পর্যন্ত  ১০৯ কিলোমিটার সড়ক নির্মান প্রকল্পটি সহ অন্যান্য প্রকল্প সম্পন্ন হবে ২০১৯ সালের এপ্রিল মাসে। [10] ভারত পক্ষের  প্রকল্প সাইট ইঞ্জিনিয়ার  লালরিংঘাটাও কাজ চলছে বলে রিপোর্ট করেছে। [11]
২০১৭ সালের এপ্রিল মাসে, সিত্তে বন্দর এবং আইডব্লিউটি পালেটওয়া জেটি প্রস্তুত এবং কার্যকর হয়। [12] ২০১৭ সালের এপ্রিল মাসে, মায়ানমারের পালেটওয়ারে সিত্তে বন্দর ও ইনল্যান্ড ওয়াটার টার্মিনালের পরিচালনা মায়ানমারের কাছে হস্তান্তর করে ভারত। ২০১৭ সালের জুন মাসে ভারত মণিপুরে মাধ্যমে উত্তর-পূর্ব ভারতে গ্যাস পরিবহনের জন্য মায়ানমার সরকারের কাছে ৮১.২৯ মিলিয়ন মার্কিন ডলারের (কে -১১০.০৮ বিলিয়ন)-এর ছয়টি  মালবাহী গ্যাস ট্যাঙ্কার জাহাজ হস্তান্তর করে। সিত্তে বন্দর এবং  চিন রাজ্যের পালেটওয়ারে আইডব্লিউটিটি কাজ করছে, কাজ চূড়ান্ত পর্যায়ে রয়েছে, ছয়টি জাহাজের দ্বারা সিত্তে বন্দর থেকে পালেটওয়া পর্যন্ত পণ্য পরিবহনের সুবিধা প্রদানের উদ্দেশ্যে। ভারতে ৮১,২৯ মিলিয়ন মার্কিন ডলারের একটি অনুদান মায়ানমারকে প্রদান করে জাহাজ ক্রয়ের জন্য। অক্টোবর ২০১২ সালে নির্মাণ কাজটি আইডব্লিউটি'তে জমা দেওয়া হয়, ২০১৩ সালের মার্চে জাহাজ নির্মানের জন্য কীল স্থাপন করা হয় এবং জাহাজটি এপ্রিল থেকে ডিসেম্বর ২০১৩  সাল পর্যন্ত চালু করা হয়। জাহাজের পরীক্ষা এবং ট্রায়াল সম্পন্ন হলে মার্চ ২০১৭ সালের মার্চ মাসে সিত্তে পৌছায়। এপ্রিল ২০১৭ সালে সিত্তে জাহাজের পরীক্ষা সম্পূর্ণ হয়। [12]
১০৭৯
১০৭৯ গ্রেগরীয় বর্ষপঞ্জির একটি সাধারণ বছর।
৫নং ওয়ার্ড, ঢাকা দক্ষিণ সিটি কর্পোরেশন
৫নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-২ এর অন্তর্গত। এটি প্রাক্তন ঢাকা সিটি কর্পোরেশনর ২৮ নং ওয়ার্ড ছিল। ওয়ার্ড নং ৫ ঢাকা মহানগরের সবুজবাগ থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৯ আসনের অন্তর্গত। এ ওয়ার্ডের বর্তমান কাউন্সিলর হলেন চিত্তরঞ্জন দাশ।
প্যানটোপ্রাজল
প্যানটোপ্রাজল (Pantoprazole) হচ্ছে একটি প্রোটন পাম্প ইনহিবিটর যা গ্যাস্ট্রিক এসিড নিঃসরণ কমায়। এটি গ্যাস্ট্রইসোফ্যাজিয়াল রিফ্লাক্স ডিজিজ (GERD) এর ফলে সৃষ্ট ইসোফ্যাগাসের ক্ষয়কারী প্রদাহের স্বল্পমেয়াদী চিকিৎসায় ব্যবহার করা হয়। এছাড়া এটি জলিনজার-এলিসন সিনড্রোম-এর চিকিৎসাতেও ব্যবহৃত হয়।
কিছু সাধারণ পার্শ্বপ্রতিক্রিয়াসমূহ হলো মাথাব্যথা, পাতলা পায়খানা, বমি ভাব, পেটব্যথা, পেটফাঁপা, বমি, মাথা ঝিমঝিম, এবং অস্থিসন্ধিতে ব্যথা।(>২%)  দীর্ঘ মেয়াদে এটি ব্যবহার করলে পাকস্থলীর আবরণী কোষে প্রদাহ বা অ্যাট্রফিক গ্যাস্ট্রাইটিস হতে পারে ফলে শরীরে ভিটামিন বি-১২ ও ম্যাগনেসিয়ামের ঘাটতি দেখা দেয়।
কর্ণসুবর্ণের গুপ্তধন
কর্ণসুবর্ণের গুপ্তধন হল ২০২২ সালের একটি বাংলা অ্যাকশন, অ্যাডভেঞ্চার ও রহস্যধর্মী চলচ্চিত্র। এই চলচ্চিত্রটি ধ্রুব বন্দ্যোপাধ্যায় পরিচালনা করেন এবং শ্রীকান্ত মোহতা ও মহেন্দ্র সোনি শ্রী ভেঙ্কটেশ ফিল্মসের ব্যানারে প্রযোজনা করেন। এটি দুর্গেশড়ের গুপ্তধনের সিক্যুয়েল এবং সোনা দা ফ্র্যাঞ্চাইজির তৃতীয় ছবি। এই চলচ্চিত্রটি এসভিএফ এন্টারটেইনমেন্টের ব্যানারে ২০২২ সালের ৩০শে সেপ্টেম্বর মুক্তি পায়। চলচ্চিত্রটি মুক্তির আগেই অগ্রিম ২০ হাজার টিকিট বিক্রি হয়ে গিয়েছিল।
মুক্তি
চলচ্চিত্রটি ২০২২ সালের ৩০শে সেপ্টেম্বর দুর্গা পুজোতে পঞ্চমীর দিনে পেক্ষাগৃহে মুক্তি পায়। কলকাতা ও সমগ্র পশ্চিমবঙ্গ সহ গুয়াহাটি, তেজপুর, মুম্বই, বেঙ্গালুরু, দিল্লি মতো শহরগুলিতে ও ভারতের বিভিন্ন প্রান্তে একই সঙ্গে মুক্তি পায়। ‘কর্ণসুবর্ণের গুপ্তধন’ ২০২২ সালের অক্টোবর মাসে যুক্তরাষ্ট্র, নেদারল্যান্ডস, অস্ট্রেলিয়ায় মুক্তি পাবে।
বক্স অফিস
চলচ্চিত্রটি মুক্তির আগেই ২৯ শে সেপ্টেম্বরের মধ্যে অগ্রিম ২০ হাজারের বেশি টিকিট বিক্রি হয়ে গিয়েছিল। মুক্তির দিনে চলচ্চিত্রটির ৮০%-৯০% টিকিট বিক্রি হয়েছিল। চলচ্চিত্রটি প্রথম সপ্তাহান্তে প্রায় ₹২ কোটি আয় করে। প্রথম সপ্তাহে চলচ্চিত্রটি ₹৫.৫ কোটি আয় করে।
সমালোচনা
টাইমস অব ইন্ডিয়া চলচ্চিত্রটিকে ইতিবাচক পর্যালোচনার সঙ্গে ৫ এর মধ্যে ৪ রেটিং প্রদান করে। পত্রিকাটি চলচ্চিত্রটিকে ‘ইতিহাসের স্পর্শ সহ একটি মজাদার অ্যাডভেঞ্চার’ হিসাবে উল্লেখ করেছিল।
ময়ূরতুল্য কেটস্যাল
ময়ূরতুল্য কেটস্যাল (Pharomachrus pavoninus) হল একধরনের পাখি যারা প্রধানত কেটস্যাল প্রজাতির অন্তর্ভুক্ত। এদেরকে প্রধানত আমাজন অববাহিকায় দেখতে পাওয়া যায়। ব্রাজিল, কলম্বিয়া, ইকুয়েডর, পেরু এবং উত্তর বলিভিয়া এবং ভেনেজুয়েলার কিছু কিছু অঞ্চলে এদের দেখতে পাওয়া যায়।
এদের প্রধান বসবাস হল ক্রান্তীয় এবং উপক্রান্তীয় বনভূমি।
মাতিউ ভালবুয়েনা
মাতিউ ভালবুয়েনা (: জন্ম: ২৮ সেপ্টেম্বর ১৯৮৪) হলেন একজন ফরাসি আন্তর্জাতিক ফুটবলার, যিনি অলিম্পিয়াকোসের হয়ে খেলেন। তিনি একজন আক্রমণাত্নক মধ্যমাঠের খেলোয়াড় এবং উইঙ্গার হিসাবে খেলেন এবং তিনি তার গতি, প্রযুক্তিগত দক্ষতা এবং কৌতূহলপূর্ণ খেলার শৈলীর জন্য খ্যাত। লিবোর্ন-সেন্ট-সেউরিনে তার সাবেক কোচ দিদিয়ের থলো তাকে "একজন বিস্ফোরক খেলোয়াড়" হিসাবে আখ্যায়িত করেছেন। তিনি ড্রিবলিং দক্ষতার কারণে সর্বোপরি স্থান তৈরি করে প্রতিপক্ষকে খেলা থেকে বাইরে নিয়ে যাওয়ার জন্য খ্যাত।
অর্জন
মার্সেই
ব্যক্তিগত
দশমী (তিথি)
দশমী (दशमी, ) হল "দশম" এর সংস্কৃত শব্দ, এবং হিন্দু পঞ্জিকার চন্দ্র পক্ষের দশম দিন। প্রতি মাসে দুটি দশমীর দিন থাকে, যথাক্রমে শুক্ল ও কৃষ্ণ পক্ষের দশমী। দশমী প্রতি মাসের দশম ও পঁচিশতম দিনে হয়।
উপলক্ষ
বিজয়াদশমীর হিন্দু পালন, নবরাত্রি উৎসবের সময় পালিত হয়, একটি দশমীতে পড়ে।
জোধা আকবর
যোধা আকবর (হিন্দি: जोधा अकबर) আশুতোষ গোয়ারিকর পরিচালিত ২০০৮ সালের ভারতীয় জীবনীমূলক মহাকাব্যিক-প্রণয়ধর্মী চলচ্চিত্র। হায়দার আলির কাহিনীতে ছবিটির চিত্রনাট্য লিখেছেন হায়দার আলি ও আশুতোষ গোয়ারিকর এবং সংলাপ লিখেছেন কে. পি. সাক্সেনা। মুঘল সম্রাট আকবর ও তার স্ত্রী যোধার প্রেমের গল্প নিয়ে নির্মিত ছবিটিতে নাম ভূমিকায় অভিনয় করেছেন হৃতিক রোশন ও ঐশ্বর্যা রাই বচ্চন। এছাড়া অন্যান্য চরিত্রে অভিনয় করেছেন সোনু সুদ, কুলভূষণ খরবন্দ, ইলা অরুণ প্রমুখ।
চলচ্চিত্রটি ২০০৮ সালের ১৫ ফেব্রুয়ারি মুক্তি পায়। এটি সাও পাওলো আন্তর্জাতিক চলচ্চিত্র উৎসবে সেরা বিদেশী ভাষার চলচ্চিত্রের জন্য দর্শক পুরস্কার লাভ করে, গোল্ডেন মিনবার আন্তর্জাতিক চলচ্চিত্র উৎসবে দুটি পুরস্কার, শ্রেষ্ঠ চলচ্চিত্রসহ পাঁচটি ফিল্মফেয়ার পুরস্কার, সাতটি স্টার স্ক্রিন পুরস্কার ও ৩য় এশীয় চলচ্চিত্র পুরস্কারে দুটি বিভাগে মনোনয়ন লাভ করে।
সঙ্গীত
যোধা আকবর ছবির সুর ও সঙ্গীত পরিচালনা করেছেন এ. আর. রহমান। গীত লিখেছেন জাভেদ আখতার এবং কাসিফ। কাসিফ শুধু "খাজা মেরে খাজা" গানের গীত লিখেছেন। ২০০৮ সালের ৯ জানুয়ারি এই ছবির সঙ্গীত প্রকাশ করে সনি বিজিএম।
আব্দুল জালাল
থাম্ব|আবদুল জালাল তার ডিপ্লোমা স্নাতক একটি নতুন পুলিশ একাডেমীতে সম্পূর্ণ করেছেন। আবদুল জালাল আফগানিস্তানের কানার প্রদেশের পুলিশ প্রধান । জালালকে সম্মিলিত সুরক্ষা ট্রানজিশন কমান্ডের পাবলিক অ্যাফেয়ার্স বিভাগের প্রকাশনা, এন্ডুরিং লেজারে একজন সংস্কারক হিসাবে পরিচিত করা হয়েছিল।
১০৮০
১০৮০ গ্রেগরীয় বর্ষপঞ্জির একটি অধিবর্ষ।
সিকান্দার লোদি
সিকান্দার লোদি (মৃত্যু ২১ নভেম্বর ১৫১৭) (জন্মনাম নাজিম খান) ছিলেন দিল্লির লোদি বংশীয় সুলতান। তার পিতা বাহলুল খান লোদির মৃত্যুর পর তিনি সুলতান হন। লোদি রাজবংশের সবচেয়ে সফল শাসক হওয়ার পাশাপাশি তিনি ফারসি ভাষার একজন কবিও ছিলেন। তিনি ৯০০০ পংতির দিওয়ান রচনা করেছিলেন।
জীবন
সিকান্দার লোদি ছিলেন সুলতান বাহলুল খান লোদির পুত্র। তার মা ছিলেন সিরহিন্দের একজন হিন্দু স্বর্ণকারের কন্যা। পিতার দিক থেকে তিনি পশতুন বংশোদ্ভূত।
পিতার মৃত্যুর পর সিকান্দার লোদি সুলতান হন। ক্ষমতায় আরোহণের সময় তাকে সমস্যার সম্মুখীন হতে হয় কারণ তার প্রতি পিতা বাহলুল লোদির মনোনয়ন সত্ত্বেও তার বড় ভাই জাওনপুরের আঞ্চলিক শাসক বারবাক শাহ ক্ষমতা দাবি করেন। তবে ব্যাপক রক্তপাত ছাড়াই সিকান্দার লোদি ক্ষমতা গ্রহণে সফল হন এবং তার ভাইকে জাওনপুরে শাসন চালানোর অনুমতি দেন। চাচা আলম খানের বিরোধও তিনি মিটিয়ে ফেলেন।
সিকান্দার লোদি সফল শাসক ছিলেন। তার সময় বাণিজ্যের উন্নতি হয়। তিনি লোদিদের শাসিত অঞ্চল গোয়ালিওর ও বিহার পর্যন্ত বিস্তৃত করেন। বাংলার সুলতান আলাউদ্দিন হোসেন শাহের সাথে সিকান্দার লোদি সন্ধি করেছিলেন। ১৫০৩ সালে আগ্রা শহর নির্মাণের জন্য তিনি অনুমোদন দেন।
গুলরুখি ছদ্মনামে সিকান্দার লোদি ফারসি কবিতা চর্চা করতেন। তিনি হিসাবরক্ষণে আলাদা পদ্ধতির সূচনা করেন। বিচার ও কৃষিকাজে তিনি বিশেষ যত্ন নেন এবং আবাদি জমি পরিমাপের ক্ষেত্রে গাজিয়ে সিকান্দারি নামক পদ্ধতির প্রবর্তন করেন। হিসাবরক্ষণের ক্ষেত্রে তিনি ফারসি ভাষাকে সরকারি ভাষা হিসেবে প্রতিষ্ঠা করেন।
গোয়ালিওর দুর্গ জয়ের জন্য সিকান্দার লোদি প্রচেষ্টা চালান এবং তাতে পাঁচবার আক্রমণ করেন। তবে প্রতিবার তিনি ব্যর্থ হন। আগ্রাকে তিনি দ্বিতীয় রাজধানী হিসেবে গড়ে তোলেন। দিল্লি থেকে গোয়ালিওর পৌছাতে দীর্ঘ সময় লাগা এর কারণ হিসেবে কাজ করেছে। সিকান্দার লোদির সময় আগ্রা ভারতের শিরাজ বলে ক্ষেত ছিল। চূড়ান্ত পর্যায়ে গোয়ালিওরের কাছে নারোয়ার নামক ক্ষুদ্র অঞ্চল তিনি আক্রমণ করেন এবং নারোয়ার দুর্গ ১১ মাস ধরে অবরোধ করে রাখা হয়। এরপর খাদ্য শেষ হয়ে গেলে দুর্গ সিকান্দার লোদির কাছে আত্মসমর্পণ করে। এরপর তিনি আবার গোয়ালিওর আক্রমণ করেন। তবে এবারও তিনি ব্যর্থ হন।
১৫১৭ সালে সিকান্দার লোদি মৃত্যুবরণ করেন। দিল্লির লোদি উদ্যানে তাকে দাফন করা হয়।
হিজ নিউ জব
হিজ নিউ জব (ইংরেজি: His New Job; বাংলা: তার নতুন চাকরি) হল চার্লি চ্যাপলিন পরিচালিত ১৯১৫ সালের মার্কিন হাস্যরসাত্মক নির্বাক চলচ্চিত্র। চলচ্চিত্রের নামটি দিয়ে এটাও বুঝানো হচ্ছে যে কিস্টোন স্টুডিওজ ত্যাগ করার পর এসানে স্টুডিওজের হয়ে চ্যাপলিনের প্রথম চলচ্চিত্র। এটি এসানের শিকাগো স্টুডিওতে নির্মিত চ্যাপলিনের একমাত্র চলচ্চিত্র। তিনি শিকাগো স্টুডিওর পরিবেশ পছন্দ করেন নি এবং পরে তিনি ক্যালিফোর্নিয়ার স্টুডিওতে চলে যান। ছবিটি যৌথভাবে রচনা করেন চ্যাপলিন ও লুভেলা পারসন্স।
নির্মাণ
চলচ্চিত্রটি ১৯১৫ সালের জানুয়ারি মাসের প্রচণ্ড শীতের মধ্যে এসানের শিকাগো স্টুডিওতে চিত্রায়িত হয়। চ্যাপলিন এই শহরের আবহাওয়া কারণে আপত্তি জানান এবং তার কলাকুশলীদের নিয়ে এসানের দক্ষিণ ক্যালিফোর্নিয়ায় চলে যান।
সংরক্ষণ
চলচ্চিত্রটির একটি মুদ্রণ জর্জ ইস্টম্যান হাউজে সংরক্ষিত রয়েছে এবং বর্তমানে তা পাবলিক ডোমেইনেও পাওয়া যাচ্ছে।
অটলবিহারী ঘোষ
অটলবিহারী ঘোষ (১৮৬৪ — ১২ জানুয়ারি, ১৯৩৬) একজন বাঙালি তন্ত্র লেখক। অটলবিহারী ঘোষ তার মামার বাড়ি বাঁকুড়া জেলার রামসাগরে জন্মগ্রহণ করেন। প্রথমে তিনি এম.এ. পাশ করেন এবং পরে ল পাশ করে আলিপুর কোর্টে এবং কলকাতার ছোটো কোর্টে ওকালতি করতে থাকেন। তিনি আইন পাশ করে ওকালতি ব্যবসায় প্রভূত উন্নতি করলেও তার মূল আগ্রহ ছিল তন্ত্রে। বিচারপতি স্যার উডরফের সহযোগিতায় লুপ্তপ্রায় তন্ত্রগ্রন্থসমূহের উদ্ধার কার্যে সামিল হন ও আগমানুসন্ধান সমিতি স্থাপন করেন। কলকাতায় তন্ত্রশাস্ত্রের বৈজ্ঞানিক চর্চার সুব্যবস্থা করেন। অটলবিহারী খ্যাতি পান তন্ত্রশাস্ত্রের অনুশীলনের জন্য। তিনি তন্ত্রসাধনার ওপর অনেক বই লিখেছিলেন। প্রায় ২০টি ত্নত্রসম্বন্ধীয় গ্রন্থ ও দুর্লভ পাণ্ডুলিপি সঙ্কলন ও প্রকাশ করেন।
ডানা ডড হত্যাকাণ্ড
থাম্ব|"ল্যাভেন্ডার ডো" ডাকনাম দ্বারা পরিচিত ছিলেন। ডানা লিন ডড এক আমেরিকান হত্যার শিকার ছিলেন যার মৃতদেহ ২০০৬ সালে টেক্সাসের কিলগোরে পাওয়া গিয়েছিল, প্রথমদিকে তাঁকে শনাক্ত করা যায়নি। ২০১৩ সালে, তদন্তকারীরা আশা করেছিলেন যে নিহতের একটি নতুন পুনর্গঠন আরও সূত্র উন্মোচন করতে পারে। ২০১৮ সালের আগস্ট মাসে জোসেফ ওয়েন বার্নেটকে তার হত্যার দায়ে অভিযুক্ত করা হয়, স্বীকারোক্তির পর, সে নিহতের নাম "অ্যাশলে " হতে পারে বলে উল্লেখ করেছিল। এই মামলাটি পরে ডিএনএ ডো প্রকল্পে জমা দেওয়া হয়, যার মাধ্যমে ১২ বছর পরে ২০১৯ সালের জানুয়ারিতে শনাক্তকরণ করা গিয়েছিল। অজ্ঞাত থাকা অবস্থায়, তিনি "ল্যাভেন্ডার ডো" ডাকনাম দ্বারা পরিচিত ছিলেন।
আবিষ্কার
২০০৬ সালের ২৯ শে অক্টোবর টেক্সাসের কিলগোরে ১৭ থেকে ২৫ বছর বয়সী একজন শেতাঙ্গ বা সম্ভবত মধ্যপ্রাচ্যের নারীর মৃতদেহ পাওয়া যায়, যেটি জ্বলন্ত ব্রাশের স্তূপের উপর মুখ থুবড়ে পড়ে ছিল। দেহটি মারাত্মকভাবে পুড়ে গিয়েছিল, তবে একটি বেগুনি সোয়েটার এবং এক জোড়া জিনস সহ পোশাক উদ্ধার করা গিয়েছিল। মনে করা হয় যে দেহটি আবিষ্কৃত হওয়ার মাত্র কয়েক মিনিট আগে তাতে আগুন ধরিয়ে দেওয়া হয়েছিল। তার পকেটে মোট চল্লিশ ডলার পাওয়া গিয়েছিল। মনে করা হচ্ছে আগের দিন রাত ৮টা ১৫ মিনিট থেকে রাত ১০টার মধ্যে তিনি মারা যান।
তার দুটি দুধ দাঁত তখনও অক্ষত ছিল এবং সেগুলি পরিচয় নির্ধারণে সহায়তা করবে বলে আশা করা হয়েছিল। তার দাঁতে কোন গর্ত বা ফিলিং ছিলনা, নিখুঁত দাঁত ছিল। তার ওজন ছিল প্রায় ১০০ থেকে ১২০ পাউন্ড, উচ্চতা ছিল ৫ ফুট ৩ ইঞ্চি থেকে ৫ ফুট ৫ ইঞ্চি এবং তিনি সম্ভবত একটি মধ্যবিত্ত পরিবারের সদস্য ছিলেন। তার চুল সম্ভবত স্বর্ণকেশী বা লাল হাইলাইটসহ লালচে বা সোনালি ছিল, তবে পুরোপুরি স্ট্রবেরি-সোনালি বা হালকা বাদামী হতে পারে।
তদন্ত
এলাকার বাসিন্দাদের মতে, তেলক্ষেত্রের আশেপাশে যেখানে মৃতদেহটি আবিষ্কৃত হয়েছিল, সেখানে অনেক "সন্দেহজনক লোক" ছিল এবং কেউ কেউ অবস্থানটিকে "হত্যাস্থল" হিসাবে উল্লেখ করেছিল। শরীরের অবস্থার কারণে তিনবার চেহারা পুনর্নির্মাণ করা হয়েছিল। প্রথমবার মাটি দিয়ে, তারপর একজন ফরেনসিক শিল্পীর একটি স্কেচে, এবং সবশেষে ২০১৪ সালের জানুয়ারিতে, ন্যাশনাল সেন্টার ফর মিসিং অ্যান্ড এক্সপ্লয়েটেড চিলড্রেন ২ অক্টোবর, ২০১৩ তারিখে দেহাবশেষ উত্তোলনের পরে সিটি স্ক্যান থেকে উৎপাদিত একটি ডিজিটাল কম্পোজিট চিত্র প্রকাশ করে।
প্রচুর সংখ্যক নিখোঁজ ব্যক্তির দাঁতের রেকর্ড এবং ডিএনএর সাথে তুলনা করা সত্ত্বেও, দীর্ঘদিন ধরে তার পরিচয়ের সন্ধান পাওয়া যায়নি। সাম্প্রতিক পুনর্গঠন প্রকাশের পর, ২০০৬ সালের আগস্টমাসে টেক্সাসের লংভিউতে একটি নাইটক্লাবে যাওয়ার পর নিখোঁজ হওয়া ২৩ বছর বয়সী ব্র্যান্ডি ওয়েলসের মা কর্তৃপক্ষের সাথে যোগাযোগ করেন। তিনি অনুভব করেন যে কম্পোজিটটি তার মেয়ের সাথে দৃঢ়ভাবে সাদৃশ্যপূর্ণ। ডিএনএ পরীক্ষার মাধ্যমে অজ্ঞাত পরিচয় দেহটি ব্র্যান্ডি ওয়েলস হতে পারে এমন সম্ভাবনা বাতিল হয়েছিল।
২০০৭ সালে এই মামলার একজন সন্দেহভাজন ৩৬ বছর বয়সী কারাগারে থাকা দোষী সাব্যস্ত যৌন অপরাধী জোসেফ ওয়েন বার্নেটকে পুলিশ হত্যাকারী হিসেবে সন্দেহ করে। বার্নেট এর আগে এই হত্যাকাণ্ডে জড়িত থাকার কথা অস্বীকার করেছিল; যাইহোক, ২০১৮ সালের ২৭ আগস্টে সে ফেলিশা পিয়ারসন হত্যার সাথে ল্যাভেন্ডার ডো হত্যার কথা স্বীকার করে। ডানা ম্যাগাজিন থেকে সামগ্রী বিক্রি করার সময় বার্নেট তাকে নিজের গাড়িতে উঠতে রাজি করিয়েছিল।
ডডের মৃতদেহ অজ্ঞাত থাকার পর টেক্সাসের লংভিউতে এটি সমাধিস্থ করা হয়। ২০১৩ সালে, ন্যাশনাল সেন্টার ফর মিসিং অ্যান্ড এক্সপ্লয়েটেড চিলড্রেন দ্বারা ডিজিটাল ত্রিমাত্রিক ফরেনসিক মুখের পুনর্গঠন করার জন্য দেহটি সমাধি হতে তোলা হয়েছিল, যাতে জীবিতাবস্থায় তিনি কেমন ছিলেন তার একটি অনুমান পাওয়া যায়, কারণ আবিষ্কারের পরে তার শরীরের অবস্থার কারণে চাক্ষুষ সনাক্তকরণ সম্ভব ছিলনা। মাটির তৈরি একটি ত্রিমাত্রিক পুনর্গঠন এবং একটি স্কেচ আগে তৈরি করা হয়েছিল।
পরে
২০১৮ সালে, ডিএনএ ডো প্রকল্প ল্যাভেন্ডার ডোর পরিচয় উন্মোচনের চেষ্টা করার জন্য মামলাটি গ্রহণ করে। সংস্থাটি বংশানুক্রমিক গবেষণার জন্য তার ডিএনএ প্রোফাইল বিশ্লেষণ করতে এবং তার জাতিসত্তাঅনুমান করতে $১,৪০০ সংগ্রহ করেছিল। তারা দেখতে পায় যে ল্যাভেন্ডার ডোর চেক বংশপরিচয় রয়েছে এবং নিজের রক্ত সম্পর্কিত এক ভাইকে শনাক্ত করে যিনি পূর্ব টেক্সাসে মৃতদেহটি পাওয়ার স্থান থেকে ৩০ মাইল দূরে বাস করতেন, আগে তাঁকে বাদ দেওয়া হয়েছিল। ২০১৯  সালের জানুয়ারিতে ডিএনএ ডো প্রকল্প, এরোডিন এবং ফুল জিনোম কর্পোরেশন দলের সহযোগিতায় ঘোষণা করে যে তারা ল্যাভেন্ডার ডোকে সনাক্ত করেছে এবং বার্নেটের বিচারের পরে তার পরিচয় প্রকাশ করা হবে।   তা সত্ত্বেও ২০১৯  সালের ১১ ফেব্রুয়ারিতে তার পরিচয়  মুক্তি পায়। তার মা তাকে শিশু অবস্থায় ছেড়ে চলে গিয়েছিলেন এবং ২০০৬ সালে মারা যান; তার বাবা গৃহহীন ছিলেন। তিনি তার সৎ মায়ের সাথে একটি সময়ের জন্য বসবাস করেন এবং সর্বশেষ ফ্লোরিডার জ্যাকসনভিলে বসবাস করেন, যেখানে তিনি তার সৎ ভাইবোনদের সাথে থাকতেন।
ডড ২০০০ সালে ফ্লোরিডায় তার পরিবার ত্যাগ করেন, কিন্তু ২০০৩ সালে তাকে সর্বশেষ দেখা গিয়েছিল তিনি ভ্রমণের সুযোগের সাথে মানব পাচারের জন্য পরিচিত একটি বাড়ি বাড়ি ম্যাগাজিন-বিক্রয় দলে যোগ দিয়েছিলেন। কর্তৃপক্ষ অনুমান করছে যে ডড কে বার্নেট ভুক্তভোগী হিসাবে নির্বাচিত করতে পারে কারণ ডড এলাকার একটি ওয়ালমার্টের গাড়ি পার্কিং স্থলে গ্রাহকদের অনুরোধ করেছিলেন।
যেখানে ডডের মৃতদেহ সমাধিস্থ করা হয়েছিল সেখানেই তা ছেড়ে দেওয়ার সিদ্ধান্ত নেওয়া হয়েছিল, কারণ পুলিশ সদস্যরা কবরস্থানের দেখাশোনা এবং পরিচর্যা করতে বহু বছর অতিবাহিত করেছিলেন।
২০২০ সালের ডিসেম্বরে বার্নেট ডড এবং পিয়ারসনের হত্যার জন্য দোষ স্বীকার করে এবং প্রতিটি হত্যার জন্য তাকে ৫০ বছরের কারাদণ্ড দেওয়া হয়।
বর্ধমান-দুর্গাপুর লোকসভা কেন্দ্র
বর্ধমান-দুর্গাপুর লোকসভা কেন্দ্র হল ভারতের ৫৪৩টি সংসদীয় কেন্দ্রের মধ্যে অন্যতম। পশ্চিমবঙ্গের পশ্চিম বর্ধমান জেলা এবং পূর্ব বর্ধমান জেলা জুড়ে বিস্তৃত এই নির্বাচনী কেন্দ্রটি গঠিত। ৩৯ নং বর্ধমান-দুর্গাপুর লোকসভা কেন্দ্রের অন্তর্গত সাতটি বিধানসভা কেন্দ্র পশ্চিম বর্ধমান জেলা এবং পূর্ব বর্ধমান জেলায় অবস্থিত।
সংক্ষিপ্ত বিবরণ
বর্ধমান–দুর্গাপুর লোকসভা কেন্দ্র একটি নতুন নির্বাচন কেন্দ্র যা বর্ধমান এবং দুর্গাপুর শহরের মধ্যবর্তী গ্রামগুলিকে অন্তর্ভুক্ত করেছে। ভোটগ্রহণ পূর্বে নির্বাচনকেন্দ্র বৈশিষ্ট্য সম্পর্কে, দ্য স্টেটসম্যান লিখেছেন, 'শিবনাথ ঘোষ নামে এক বেলকাশ গ্রামের ৫৫ বছর বয়সী কৃষক  বলেছেন, ‘আমি চাই বামফ্রন্টকে যত তাড়াতাড়ি ক্ষমতা থেকে সরিয়ে দেওয়া হোক কারণ তাদের ছেলে এবং পরিবারের সদস্যরা এই অঞ্চল জুড়ে সমস্ত সুযোগ-সুবিধা, কর্মসংস্থান এবং ব্যবসা দখল করেছেন।’ বিধানসভা ও পঞ্চায়েত নির্বাচনের পরে শিবনাথের এলাকায় পাহারায় পরিবর্তন দেখা গেছে, পরিবর্তনের ঝড়ের পরে এখনও ‘পরিবর্তনের আসল বাতাস’ হাঁপাচ্ছে। লোকসভা ভোটের আগে, আমাদের গ্রামে নতুন জমিদার রয়েছে ‘লাল তৃণমূল’ ক্যাডার এবং তাদের নির্দেশ চরম বিপদে ফেলে দেওয়ার শর্ত দিয়েছে।
এই লোকসভা কেন্দ্রের ভোটার রয়েছে ১৫.৮১ লক্ষ, যার মধ্যে ৭২ শতাংশ গ্রামীণ ভোটার এবং ৭.৬১ লক্ষ মহিলা ভোটার রয়েছেন যেটা এই জেলায় সর্বাধিক। রাজ্যের মধ্যে এই জেলাকে ধানের ভান্ডার বলা হয়, অসমর্থিত, রুগ্ন শিল্প, শিল্পের ধসের কারণে প্রায় দেড় লাখ লোক তাদের চাকরি হারিয়েছে।
বিধানসভা কেন্দ্রসমূহ
ভারতের সীমানা পুনর্নির্ধারণ কমিশনের নির্দেশিকা অনুসারে পশ্চিমবঙ্গ এর বর্ধমান-দুর্গাপুর লোকসভা কেন্দ্রে ২০০৯ সাল থেকে নিম্নলিখিত বিধানসভা কেন্দ্রগুলির সমন্বয়ে গঠিত: ১. ২৬০ নং বর্ধমান দক্ষিণ বিধানসভা কেন্দ্র ২. ২৬৬ নং বর্ধমান উত্তর বিধানসভা কেন্দ্র (এসসি) ৩. ২৬৩ নং মন্তেশ্বর বিধানসভা কেন্দ্র ৪. ২৬৭ নং ভাতার বিধানসভা কেন্দ্র ৫. ২৭৪ নং গলসি বিধানসভা কেন্দ্র (এসসি) ৬. ২৭৬ নং দুর্গাপুর পূর্ব বিধানসভা কেন্দ্র ৭. ২৭৭ নং দুর্গাপুর পশ্চিম বিধানসভা কেন্দ্র
সংসদ সদস্য
বিগত বছরগুলিতে এই এলাকার সংসদ সদস্যদের জন্য দেখুন দুর্গাপুর লোকসভা কেন্দ্র, বর্ধমান লোকসভা কেন্দ্র এবং কাটোয়া লোকসভা কেন্দ্র।
সর্বভারতীয় ইন্দিরা কংগ্রেস (ধর্মনিরপেক্ষ)
সর্বভারতীয় ইন্দিরা কংগ্রেস (ধর্মনিরপেক্ষ) ছিল ভারতের রাজস্থানের একটি আঞ্চলিক রাজনৈতিক দল। সর্বভারতীয় ইন্দিরা কংগ্রেস (ধর্মনিরপেক্ষ) গঠিত হয়েছিল যখন সিস রাম ওলা ভারতীয় জাতীয় কংগ্রেস থেকে বিভক্ত হয়েছিলেন। অল ইন্ডিয়া ইন্দিরা কংগ্রেস (ধর্মনিরপেক্ষ) ২০০২ সালে কংগ্রেসের সাথে একীভূত হয়।
পশ্চিম চালুক্য স্থাপত্য
পশ্চিম চালুক্য স্থাপত্য (ಪಶ್ಚಿಮ ಚಾಲುಕ್ಯ ವಾಸ್ತುಶಿಲ್ಪ; অপর নাম কল্যাণী চালুক্য স্থাপত্য বা পরবর্তী চালুক্য স্থাপত্য) হল খ্রিস্টীয় একাদশ ও দ্বাদশ শতাব্দীতে অধুনা ভারতের কর্ণাটক রাজ্যের মধ্যভাগে অবস্থিত তুঙ্গভদ্রা অঞ্চলে পশ্চিম চালুক্য রাজবংশের শাসনকালে বিকাশ লাভ করা অলংকৃত স্থাপত্যের একটি স্বতন্ত্র শৈলী। এই যুগে দাক্ষিণাত্য মালভূমি অঞ্চলে পশ্চিম চালুক্যদের রাজনৈতিক প্রভাব ছিল সর্বাধিক। সাংস্কৃতিক ও মন্দির নির্মাণকর্মের কেন্দ্রটি ছিল তুঙ্গভদ্রা অঞ্চল। এখানে বৃহদাকৃতি মধ্যযুগীয় সংগঠনগুলি অসংখ্য স্মারক নির্মাণ করে। এই স্থাপত্য নিদর্শনগুলি পূর্বাবধি বিদ্যমান দ্রাবিড় (দক্ষিণ ভারতীয়) মন্দির স্থাপত্যশৈলীরই আঞ্চলিক রূপভেদ। পশ্চিম চালুক্য স্থাপত্য বেসর বা “কর্ণাট দ্রাবিড়” নামে একটি বৃহত্তর স্থানীয় মন্দির স্থাপত্যশৈলীর জন্ম দিয়েছিল। এই যুগে চালুক্য শিল্পীদের দ্বারা নির্মিত সকল আকারের মন্দিরই আজ স্থাপত্যশৈলীর উদাহরণ হিসেবে বিদ্যমান।
এই যুগে নির্মিত বহু-সংখ্যক স্থাপনার মধ্যে সর্বাপেক্ষা উল্লেখযোগ্য নিদর্শনগুলি হল কোপ্পাল জেলার ইতগীতে অবস্থিত মহাদেব মন্দির, গদাগ জেলার লক্কুণ্ডীতে অবস্থিত কাশীবিশ্বেশ্বর মন্দির, বেল্লারী জেলার কুরুবত্তিতে অবস্থিত মল্লিকার্জুন মন্দির এবং দাবণগেরে জেলার বাগলিতে অবস্থিত কল্লেশ্বর মন্দির। কারিগরি উৎকর্ষের জন্য উল্লেখযোগ্য অন্যান্য স্মারকগুলির মধ্যে রয়েছে কুবাতুরের কৈটভেশ্বর মন্দির ও বল্লিগাবির কেদারেশ্বর মন্দির (দু’টিই শিবমোগ্গা জেলায়), হাবেরীর সিদ্ধেশ্বর মন্দির (হাবেরী জেলা), অন্নিগেরীর অমৃতেশ্বর মন্দির (ধারওয়াড় জেলা), গদাগের সরস্বতী মন্দির ও দম্বলের ডোড্ডা বাসপ্পা মন্দির (দু’টিই গদাগ জেলায়)।
পশ্চিম চালুক্যের যে স্থাপত্য নিদর্শনগুলি এখন দেখা যায়, সেগুলি হল শৈব, বৈষ্ণব ও জৈন ধর্মীয় পরম্পরায় নির্মিত মন্দির। সামরিক, অসামরিক বা রাজকীয় স্থাপত্যের কিছুই আর অবশিষ্ট নেই, যা কাদামাটি, ইট ও কাঠের নির্মিত হওয়ায় কালের প্রভাবে ক্ষয়প্রাপ্ত হয়েছিল।
এই স্থাপত্যনির্মাণ কর্মসূচির কেন্দ্র ছিল অধুনা ধারওয়াড় জেলার সমগ্র অঞ্চল এবং হাবেরী ও গদাগ জেলার কিছু কিছু অঞ্চল। এই জেলাগুলিতে প্রায় পঞ্চাশটি স্থাপত্য নিদর্শনের অস্তিত্ব এখনও আছে, যা থেকে পশ্চিম চালুক্যদের ব্যাপক মন্দির নির্মাণ কর্মসূচির প্রমাণ পাওয়া যায়। এই শৈলীর প্রভাব উত্তরপূর্বে কল্যাণী অঞ্চলের বাইরেও পূর্বে বেল্লারী ও দক্ষিণে মহীশূর অঞ্চল পর্যন্ত প্রসার লাভ করেছিল। উত্তরের বিজয়পুর-বেলগাঁও অঞ্চলে এই শৈলীটি “হেমদপন্তি” মন্দিরনির্মাণ শৈলীর সঙ্গে মিশে একটি পৃথক রূপ ধারণ করে। যদিও কোঙ্কণ অঞ্চলে অল্প কয়েকটি মাত্র পশ্চিম চালুক্য মন্দির পাওয়া গিয়েছে, তবু মনে করা হয় যে পশ্চিমঘাট পর্বতমালার উপস্থিতি এই শৈলীটির পশ্চিমে ছড়িয়ে পড়ার পথে বাধা হয়ে দাঁড়িয়েছিল।
উল্লেখপঞ্জি
বই
ওয়েবসাইট
সাইদু সিম্পোরে
সাইদু সিম্পোরে (Saïdou Simporé; জন্ম: ৩১ আগস্ট ১৯৯২) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে মিশরীয় ক্লাব আল ইত্তিহাদ এবং বুর্কিনা ফাসো জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং কেন্দ্রীয় রক্ষণভাগের খেলোয়াড় হিসেবে খেলেন।
বুর্কিনাবি ফুটবল ক্লাব কাদিওগোর যুব পর্যায়ের হয়ে খেলার মাধ্যমে সাইদু ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। অতঃপর কাদিওগোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; কাদিওগোর হয়ে কয়েক মৌসুম খেলার পর ২০১২–১৩ মৌসুমে তিনি সোনাবেলে যোগদান করেছেন। সোনাবেলে চার মৌসুম অতিবাহিত করার পর মিশরীয় ক্লাব আল দাখলিয়ার সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৮০ ম্যাচে ৪টি গোল করেছেন। পরবর্তীকালে, তিনি আল মাসরির হয়ে খেলেছেন। ২০২১–২২ মৌসুমে, তিনি আল মাসরি হতে মিশরীয় ক্লাব আল ইত্তিহাদে যোগদান করেছেন।
সাইদু ২০১৩ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ১১ ম্যাচে ১টি গোল করেছেন।
প্রারম্ভিক জীবন
সাইদু সিম্পোরে ১৯৯২ সালের ৩১শে আগস্ট তারিখে বুর্কিনা ফাসোর ওয়াগাদুগুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৩ সালের ১০ই সেপ্টেম্বর তারিখে, ২১ বছর ও ১০ দিন বয়সে, ডান পায়ে ফুটবল খেলায় পারদর্শী সাইদু নাইজেরিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি নাইজেরিয়া ৪–১ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে সাইদু সর্বমোট ১ ম্যাচে ১টি গোল করেছেন।
সাইদু ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।
ভিক্টর ম্যাকলাগ্লেন
তিনি অভিনয়শিল্পী ক্লিফোর্ড, সিরিল, কেনেথ, আর্থার ও লিওপল্ডের ভাই এবং পরিচালক অ্যান্ড্রু ভি ম্যাকলাগ্লেনের পিতা।
প্রারম্ভিক জীবন
ম্যাকলাগ্লেন ১৮৮৬ সালের ১০ই ডিসেম্বর জন্মগ্রহণ করেন। তিনি দাবী করেন কেন্টের টানব্রিজ ওয়েলসে তার জন্ম হয়েছিল, কিন্তু তার জন্ম সনদের নথিতে তার জন্মস্থান লন্ডনের ইস্ট এন্ডের স্টেপনি লিপিবদ্ধ রয়েছে। তার পিতা অ্যান্ড্রু চার্লস আলবার্ট ম্যাকলাগ্লেন ইংল্যান্ডের ফ্রি প্রটেস্ট্যান্ট এপিসকোপাল চার্চের বিশপ ছিলেন। ম্যাকলাগ্লেন পরিবার দক্ষিণ আফ্রিকান বংশোদ্ভূত, নামটি বিকৃত হয়ে ওলন্দাজ ভাষায় ম্যাকলাচলান নামে গৃহীত হয়েছে। আলবার্ট ম্যাকলাগ্লেন ১৮৫১ সালের ৪ঠা এপ্রিল কেপ টাউনে জন্মগ্রহণ করেছিলেন। তার জন্মনাম ছিল আন্দ্রিয়েস ক্যারেল আলবার্টাস ম্যাকলাগ্লেন।
ভিক্টরের আট ভাই ও এক বোন ছিল। তার চার ভাই আর্থার (১৮৮৮-১৯৭২), ক্লিফোর্ড (১৮৯২-১৯৭৮), সিরিল (১৮৯৯-১৯৮৭), ও কেনেথ (আনু. ১৯০১-১৯৭৯) অভিনেতা ছিলেন; এবং আরেক ভাই লিওপল্ড (১৮৮৪-১৯৫১) একটি চলচ্চিত্রে অভিনয় করেছিলেন এবং প্রথম বিশ্বযুদ্ধের পূর্বে শোম্যান ও স্ব-ঘোষিত বিশ্ব জুজুৎসু চ্যাম্পিয়ন হিসেবে কুখ্যাতি অর্জন করেছিলেন, এবং এই জুজুৎসু বিষয়ের উপর একটি বই রচনা করেছিলেন। তার অন্য ভাইয়েরা হলেন ফ্রেডরিক (জ. আনু. ১৮৮২); সিডনি (জ. আনু. ১৮৮৪) ও লুইস (জ. আনু. ১৮৮৯) এবং বোন লিলি (জ. আনু. ১৮৯৩)।
ধম্মসঙ্গণি
ধম্মসঙ্গণি হলো অভিধর্মের প্রথম গ্রন্থ। ধম্মসঙ্গণি অর্থ হলো ধর্মের সংগণনা বা ধর্মের শ্রেণিবিভাগ অথবা ধর্মের ব্যাখ্যা। ধর্ম অর্থাৎ লৌকিক ও লোকোত্তর বিষয়সমূহ শ্রেণিবিভাগ করে ব্যাখ্যা করায় গ্রন্থটির এরূপ নামকরণ করা হয়েছে। ধম্মসঙ্গণিকে অভিধর্ম পিটকের মূলস্তম্ভ বলা হয়। অন্তর্জগত ও বহির্জগতের ছোট-বড় যাবতীয় ব্যাপার সমূহকে চিত্ত, চৈতসিক ও জড় পদার্থের মাধ্যমে প্রকাশ করা হয়েছে। 'নাম-রূপ'কে কার্যকারণনীতি অনুসারে কুশল-অকুশল এবং অব্যাকৃত ধর্ম হিসেবে শ্রেণিবিন্যাস করে এ-গ্রন্থে আলোচনা করা হয়েছে।
কোল পাওয়ার জেনারেশন কোম্পানি লিমিটেড
কোল পাওয়ার জেনারেশন সংস্থা বাংলাদেশ লিমিটেড বাংলাদেশ সরকারের মালিকানাধীন একটি জ্বালানি সংস্থা। সংস্থার উদ্দেশ্য হল জ্বলন্ত কয়লা থেকে উৎপাদিত বিদ্যুৎ বৃদ্ধি করা। মোঃ আবদুল মোত্তালিব এই সংস্থার ব্যবস্থাপনা পরিচালক।
ইতিহাস
কয়লা থেকে উৎপাদিত বিদ্যুৎ বৃদ্ধি এবং বিদ্যুৎ উৎপাদনের জন্য প্রাকৃতিক গ্যাসের উপর নির্ভরশীলতা হ্রাস করার লক্ষ্যে ১৯৯৪ সালের কোম্পানি আইনের অধীনে বাংলাদেশ সরকার কয়লা পাওয়ার জেনারেশন সংস্থা বাংলাদেশ লিমিটেড প্রতিষ্ঠা করেছিল। সংস্থাটি মাতারবাড়ি বিদ্যুৎকেন্দ্র এবং মহেশখালী বিদ্যুৎকেন্দ্র প্রতিষ্ঠা করেছে। এটি বাংলাদেশ বিদ্যুৎ উন্নয়ন বোর্ডের একটি সহায়ক সংস্থা। মাতারবাড়ি বিদ্যুৎকেন্দ্র নির্মাণে উল্লেখযোগ্য বিলম্ব হয়েছে।
১০৮১
১০৮১ গ্রেগরীয় বর্ষপঞ্জির একটি সাধারণ বছর।
সুইফট এক্সআই
সুইফট এক্সআই (Swift Xi, Inc.) আমেরিকার সুইফট ইঞ্জিনিয়ারিং এবং জাপানের কোবে ইনস্টিটিউট অফ কম্পিউটিং এর যৌথ উদ্যোগের একটি আমেরিকান- জাপানি কোম্পানি।  এই কোম্পানি টি মনুষ্যবিহীন আকাশযান এর অপারেশন  ও রোবটিক্স প্রযুক্তির সার্ভিস দেয়।
হিরো মাতসুসিতা
এই কোম্পানির CEO সনামধন্য জাপানি প্রতিষ্ঠান প্যানাসনিক এর প্রতিষ্ঠাতা কোনোসুকে মাতসুসিতার নাতি হিরোয়ুকি মাতসুসিতা।
​নিক বড়ুয়া
(COO) হিসাবে, ​নিক বড়ুয়া কে ২০১৮ সাল থেকে নিয়োগ করা হয়েছে। নিক বড়ুয়া ইয়েল বিশ্ববিদ্যালয় থেকে পদার্থবিদ্যায় বিএসসি ডিগ্রি অর্জনের পর, ক্যালিফোর্নিয়া ইন্সটিটিউট অব টেকনোলজি জ্যোতির্পদার্থবিদ্যায় এমএসসি থেকে ডিগ্রী লাভ করেন। এর পরে একজন পদার্থবিদ হিসেবে জনসন স্পেস সেন্টার (JSC)এ কর্মরত ছিলেন। তিনি বর্তমানে জাপানে থাকেন এবং এরোস্পেস, টেলিমেডিসিন এবং শিক্ষাগত শিল্পে কয়েকটি নির্বাহী পদে অধিষ্ঠিত।
জেমস টড
ল্যাফটেনেন্ট কর্ণেল জেমস টড (২০ মার্চ ১৭৮২ - ১৮ নভেম্বর ১৮৩৫) ব্রিটিশ ইস্ট ইন্ডিয়া কোম্পানীর একজন অফিসার এবং প্রাচ্য বিষয়ক বিশেষজ্ঞ পণ্ডিত। তিনি রাজপুতনা নিয়ে গবেষণা করেছিলেন এবং এখানকার ভূগোল ও ইতিহাস নিয়ে আলোচনা করেছেন।
ভারতীয় উপমহাদেশের ইতিহাস পঠনে জেমস টডের মূল্যায়নকে যথেষ্ট গুরুত্ব দেয়া হয়ে থাকে যদিও কারো কারো দৃষ্টিতে তিনি এই অঞ্চলের অধিবাসীদের মূল্যায়নের সময় সাম্প্রদায়িক মানসিকতার পরিচয় দিয়েছেন।
ভারতীয় উপমহাদেশে
thumb|right|Painting of Col James Tod with his [[Jain guru, Yati Gyanchandra. Artist: Ghasi, Rajputana]] thumb|right|Etching of Tod fishing in the Banas River in Rajasthan thumb|right|Painting dated October 1882, showing Tod seated on an elephant. Original inscription: Kaptan Jems Tad Sahab (master), is riding from Udaipur to the Dabok Bungalow. Guru Gyanchandra rides also.
গবেষণা কর্ম
জেমস টডের প্রকাশিত গবেষণা কর্মগুলোর তালিকা:
রিং উদ্যান
রিং উদ্যান (Օղակաձեւ Զբոսայգի); একটি সর্বসাধারণের জন্য উদ্যান, আর্মেনিয়া ইয়েরেভানের কেন্ট্রন জেলা অবস্থিত। এটি যুব উদ্যান নামেও পরিচিত। উদ্যানটি টিগরান মেটস রাস্তার দক্ষিণে, সেন্ট গ্রেগরির ক্যাথিড্রাল থেকে শুরু হয়ে ম্যাসটোটস এভিনিউ এর কাছাকাছি উত্তর দিকে পপলাভক হ্রদের সঙ্গে শেষ। উদ্যানটি খানজহান, ইয়র্ভান্ড কোচার, অ্যালেক্স ম্যানোজিয়ান, মোসকোভিয়ান এবং ইসহাকিয়ান রাস্তার পাশ দিয়ে ইয়েরেভান শহরের পূর্ব অংশকে চারপাশে রেখে একটি অর্ধবৃত্তাকার আকৃতির মতন তৈরি হয়। উদ্যানটির আনুমানিক দৈর্ঘ্য ২৫০০ মিটার এবং গড় প্রস্থ ১২০ মিটার।
মর্দান জেলা
মর্দান জেলা (مردان ولسوالۍ, ضِلع مردان) পাকিস্তানের খাইবার পাখতুনখোয়া প্রদেশের মর্দান বিভাগের একটি জেলা। জেলাটির নামকরণ করা হয় মর্দান শহরের নামানুসারে, যেটি জেলাটির প্রধান সদর দপ্তর হিসেবে পরিচালিত হয়ে থাকে। জেলাটি কৃষি শিল্পের জন্য বিখ্যাত এবং তখত ভাই, জামাল গরহি ও সওয়াল দের মত প্রত্নতাত্ত্বিক স্থানগুলির জন্য সুপরিচিত।
জনসংখ্যা
২০১৭ সালের আদমশুমারীর হিসাব অনুযায়ী মর্দান জেলার জনসংখ্যা ছিল প্রায় ২,৩৭৩,০৬১ জন। বছরের সরকারী হিসাব অনুসারে মর্দান জেলার জনসংখ্যা নিচের ছকে দেখানো হয়েছে।
প্রশাসন
মর্দান জেলাটি প্রশাসনিকভাবে ৪টি তহসিলে বিভক্ত:
১০৮২
১০৮২ গ্রেগরীয় বর্ষপঞ্জির একটি সাধারণ বছর।
রুফুয়স ঘাড়যুক্ত ধনেশ
রুফুয়স ঘাড়যুক্ত ধনেশ (Aceros nipalensis) হল ধনেশ প্রজাতির পাখি। এদেরকে প্রধানত ভারতীয় উপমহাদেশ, দক্ষিণ-পূর্ব এশিয়া তে দেখতে পাওয়া যায়। এদের সংখ্যা ক্রমশ কমে আসছে কারণ এদের বাসস্থান ধ্বংস এবং শিকারীদের দ্বারা শিকার হওয়ার ফলে। এরা নেপাল থেকে বিলুপ্ত হয়ে গেছে। অনুমান করা হয় যে এখন সারা পৃথিবীতে এদের সংখ্যা ১০,০০০ এরও কম। এরা লম্বায়, এদের মধ্যে পুরুষদের নিচের অংশ, ঘাড় এবং মাথা হল খড়খড়ে হলদে এবং মহিলাদের ক্ষেত্রে তা কালো হয়।
রাহিম জাহানি
রাহিম জাহানি আফগানিস্তানের প্রাক বিপ্লবী সংগীত যুগ এর একজন প্রখ্যাত প্রবীণ গায়ক ছিলেন। তার জীবদ্দশার এক পর্যায়ে জাহানি কাবুলের সিলো জেলায় বাস করেছিলেন। তিনি দু'বার বিবাহ করেছিলেন, পরে দ্বিতীয় বিয়ে করেছিলেন সংগীতশিল্পী সালমা জাহানীর কে ।
জাহানির ক্যালিফোর্নিয়ার স্যাক্রামেন্টোতে ২৯ শে নভেম্বর, ২০১৪ সালে তিনি মারা যান। জাহানীর দুটি কন্যা এবং একটি পুত্র ছিল, বড় তার কন্যা সালমা জাহানি, দ্বিতীয় বৃহত্তম রাহে জাহানি এবং কনিষ্ঠতম সোনবোল জাহানী। তার সর্বাধিক পরিচিত গান ইশক-ই-ম্যান, যা তার গাওয়া সর্বাধিক জনপ্রিয় গান।
হায়দার আলী (ক্রিকেটার)
হায়দার আলী (, حیدر علی; জন্ম: ২ অক্টোবর ২০০০) একজন পাকিস্তানি ক্রিকেটার। ২০১৯ সালের সেপ্টেম্বরে তার প্রথম-শ্রেণীর ক্রিকেটে অভিষেক হয় ১ সেপ্টেম্বর ২০২০-এ পাকিস্তান ক্রিকেট দলের হয়ে তার আন্তর্জাতিক অভিষেক হয়
তেরিসা মে
তেরিসা মে (Teresa May) একজন ইংরেজ যৌন শিল্পী, অভিনেত্রী ও গ্লামার মডেল।
কর্মজীবন
১৯৯২ সালে, তেরিসা ফিওনা-কুপার.কম নামক একটি পর্নোগ্রাফিক ওয়েবসাইটের জন্য একটি গ্লামার-ভিডিওতে কাজ করার মাধ্যমে তার কর্মজীবন শুরু করেন। এই ভিডিওটিতে তিনি নিজে এলা ছদ্মনামটি ধরন করেন।
১৯৯৭ সালে, স্ম্যাক মায় বিচ আপ শিরোনামের একটি সংগীত-ভিডিওতে যৌনাবেদক নর্তকীর ভূমিকা পালন করেন। পরবর্তীতে তিনি বিভিন্ন বি-গ্রেড চলচ্চিত্রে কাজ করেন। যার মধ্যে এক্সটার্মিনেটর সিটি এবং ওয়ান মম্যান এন্ড হিজ ডগ ইত্যাদি উল্লেখযোগ্য।
অভিনয় ছাড়াও তেরিসা হাসলার-এর মত বিভিন্ন পুরুষদের যৌনাবেদনময়ী পত্রিকাতে মডেলিং-এর কাজও করেন।
জাফরনগর অপর্ণা চরণ উচ্চ বিদ্যালয়
জাফরনগর অপর্ণা চরণ উচ্চ বিদ্যালয় চট্টগ্রাম জেলার সীতাকুন্ডের একটি প্রাচীন বিদ্যালয়। এটি ১৯১৪ সালে প্রতিষ্ঠিত হয়। বর্তমানে বিদ্যালয়টিতে প্রায় ১৪০০ জন ছাত্র-ছাত্রী অধ্যায়ন করছে।
বিদ্যালয়ের অবকাঠামো
সম্পূর্ণ বিদ্যালয়টি দ্বিতল বিশিষ্ট। এছাড়াও সেসিপের অর্থায়নে নতুন একটি তিন তলা বিল্ডিং এর কাজ সম্প্রতি সমাপ্ত হলো। শীঘ্রই এই ভবণে পাঠদান কার্যক্রম শুরু হবে। বিদ্যালয়ের সামনে একটি বিশাল মাঠ রয়েছে এবং এর পিছন দিকে একটি বিশাল পুকুর রয়েছে। শিক্ষক ও ছাত্রদের নামাজ আদায়ের জন্য পুকুর সংলগ্নে একটি ইবাদতখানা রয়েছে। এছাড়াও আছে প্রধান শিক্ষকের অফিস,সহঃপ্রধান শিক্ষক অফিস, সহঃশিক্ষক-শিক্ষিকা অফিস,বিজ্ঞানাগার,ভোকেশনাল ল্যাব,লাইব্রেরী, বিতর্ক ক্লাব, ক্যান্টিন ইত্যাদি।
তথ্য
শিক্ষক-শিক্ষিকা ১. প্রধান-শিক্ষক- শ্যামল কুমার রায়। ২. সহঃপ্রধান-শিক্ষক- মৃদুল কান্তি দাস। ৩. মৈত্রী বড়ুয়া। ৪. বিভাস চক্রবর্তী। ৫. শিপ্রা রানি। ৬. জামশেদ আহমেদ। ৭. মোঃ মাঈন উদ্দীন। ৮. শীমুল দাস। ৯. গোপাল গান্ধিক। ১০. সুমন ভৌমিক। ১১. দেলোয়ার হোসেন। ১২. আকতারুজ্জামান।
কৃতি ব্যক্তি
১. অধ্যাপক নাজির আহমেদ। বঙ্গবন্ধু শেখ মুজিবুর রহমান অধ্যাপক নাজির আহমেদের প্রিয় ছাত্র ছিলেন। অধ্যাপক নাজির আহমেদ এই বিদ্যালয়ের ১ম ব্যাচের ছাত্র ছিলেন।
১০৮৩
১০৮৩ গ্রেগরীয় বর্ষপঞ্জির একটি সাধারণ বছর।
একাডেমি অব টেলিভিশন আর্টস অ্যান্ড সায়েন্সেস
একাডেমি অব টেলিভিশন আর্টস অ্যান্ড সায়েন্সেস (এটিএএস), যা কথোপকথনে টেলিভিশন একাডেমি নামেও পরিচিত, হল একটি পেশাদার সম্মানসূচক প্রতিষ্ঠান, যা মার্কিন যুক্তরাষ্ট্রে টেলিভিশন শিল্পের উন্নয়নের জন্য নিবেদিত। এটি ১৯৪৬ সালে প্রতিষ্ঠিত একটি ৫০১(সি)(৬) অলাভজনক সংস্থা, যা মার্কিন রাত্রিকালীন টেলিভিশন অনুষ্ঠানের সম্মাননা প্রাইমটাইম এমি পুরস্কার প্রদান করে।
টেলিভিশন একাডেমি অনার্স
টেলিভিশন একাডেমি অনার্স ২০০৮ সালে "টেলিভিশন উইথ আ কনসেন্স" টেলিভিশন প্রোগ্রামিং বা অনুপ্রেরণা দান করা, অবহিত করা, প্রেরণা দেওয়া এবং এমনকি জীবন পরিবর্তন করার ক্ষমতা রাখা অনুষ্ঠানকে স্বীকৃতি দেওয়ার জন্য প্রতিষ্ঠিত হয়েছিল।
যাস্ক
যাস্ক (यास्क, ) ছিলেন প্রাচীন ভারতীয় ব্যাকরণবিদ এবং ভাষাবিদ। পাণিনি (৭ম-৪র্থ শতাব্দী খ্রিস্টপূর্বাব্দ ), এবং ঐতিহ্যগতভাবে তাকে সংস্কৃত ব্যাকরণগত ঐতিহ্যের মধ্যে ব্যুৎপত্তি, নিঘন্টু ও নিরুক্তের লেখক হিসেবে চিহ্নিত করা হয়।
যাস্ককে ব্যাপকভাবে প্রাচ্য ও পশ্চিম উভয় দেশেই কী ব্যুৎপত্তিগত হয়ে উঠবে তার শৃঙ্খলার পূর্ববর্তী প্রতিষ্ঠাতা হিসেবে গণ্য করা হয়।
বসাম আল রাউই
২০১৫ সালে, আল রাউই কাতার অনূর্ধ্ব-২০ দলের হয়ে কাতারের বয়সভিত্তিক পর্যায়ে অভিষেক করেছিলেন। প্রায় দুই বছর যাবত কাতারের বয়সভিত্তিক দলের হয়ে খেলার পর, তিনি ২০১৭ সালে কাতারের হয়ে আন্তর্জাতিক পর্যায়ে অভিষেক করেছেন; কাতারের জার্সি গায়ে তিনি এপর্যন্ত ৫৬ ম্যাচে ২টি গোল করেছেন।
আন্তর্জাতিক ফুটবল
আল রাউই নিজেদের দেশে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত কাতারের ২৬ সদস্যের চূড়ান্ত দলে স্থান পেয়েছেন।
দন্তবক্র
দন্তবক্র (दन्तवक्र) ছিলেন চেদী রাজ্যের দক্ষিণে অবস্থিত করূষ রাজ্যের রাজা বৃদ্ধশর্মা এবং বসুদেব ও কুন্তীর ভগিনী শ্রুতদেবার পুত্র৷ দ্বারকায় গদাযুদ্ধের সময়ে কৃষ্ণ তাঁর কৌমোদকী দ্বারা দন্তবক্রকে হত্যা করেন৷ করূষ রাজ্যের রাজবংশের সন্তান হওয়ার দরুন দন্তবক্র বাকা কৌরূষ্য নামেও পরিচিত ছিলেন৷
দন্তবক্র এবং তার মাসতুতো ভ্রাতা শিশুপাল উভয়কে গোলোকধামে শ্রীবিষ্ণুর দুই দ্বাররক্ষী জয় ও বিজয়ের মর্তলোকে তৃতীয় ও শেষ জন্ম বলে মনে করা হয়৷ কৃৃষ্ণের হাতে উভয়ে মৃৃত্যুবরণ করে ও পাপস্খলন করে তাঁরা আবার বিষ্ণুনিবাস বৈকুণ্ঠে প্রবেশ করার অনুমতি পান৷
মহাভারতে উল্লেখ
হিন্দুদের মহাকাব্য মহাভারত অনুসারে দ্রৌপদীর স্বয়ম্বর সভাতে উপস্থিত ছিলেন করূষদেশের রাজপুত্র দন্তবক্র৷ বৃদ্ধশর্মা সন্যাস গ্রহণ করলে তার জ্যেষ্ঠপুত্র রাজসিংহাসনে বসেন৷ তখন পূর্ব ভারতে জরাসন্ধ নিজের আধিপত্য বিস্তার করতে শুরু করেন মগধ অঞ্চল থেকে৷ অধিক শক্তিশালী হতে ও নিজের রাজ্য বাঁচাতে দন্তবক্র জরাসন্ধের সহিত মিত্রতাপত্র পাঠালে তিনি তা গ্রহণ করে নেন৷ পরে তাঁর বিবাহের সময়ে রাজকুমারী ভদ্রা ও বিশালার সাথে তাঁর বিবাহ ঠিক হলে চৈদ্য শিশুপাল ভণিতা করে দুজনকেই অপহরণ করলে দন্তবক্র যথেষ্ট রুষ্ট হন৷
পদ্মপুরাণের ষষ্ঠ অধ্যায়ের ২৭৪ নং শ্লোক অনুসারে তিনি চৈদ্য রাজকুলেরই সন্তান ছিলেন৷ রাজ্যে রাজ্যাভিষেকের পরে জরাসন্ধ ছাড়াও কংস, শল্ব ও পুণ্ড্রকের সহিত সন্ধি করেন৷
যুধিষ্ঠিরের রাজসূয় যজ্ঞের সময়ে তিনি সহদেবকে দক্ষিণদেশে প্রেরণ করলে সহদেব করূষ রাজ্য দখলে অগ্রসর হন৷ দন্তবক্রের মুখোমুখি হলে তিনি যুদ্ধের আহ্বান দেন ফলে সহদেব ও তার সৈন্যদল তাঁকে পরাস্ত করেন ও ইন্দ্রপ্রস্থতে রাজকর দিতে বাধ্য করেন৷ পরে সহদেব দন্তবক্রকে আবার করূষের চুক্তবদ্ধ রাজা হিসাবে নিয়োজিত করেন৷ যেহেতু পাণ্ডবরা তার মিত্র জরাসন্ধকে হত্যা করে তাই তিনি তাদের আমন্ত্রন গ্রহণ করে ইন্দ্রপ্রস্থে রাজসূয় যজ্ঞে উপস্থিত ছিলেন না৷
শিশুপাল ছিলেন শল্বরাজার মিত্র৷ কৃষ্ণ যুধিষ্ঠিরের রাজসূয় যজ্ঞের সভাস্থলেই সুদর্শন চক্র দিয়ে শিশুপালের শিরোচ্ছেদ করলে মিত্রবদ্ধ শল্বরাজ কৃৃষ্ণকে আক্রমণ করেন৷ কিন্তু শল্ব কৃষ্ণের হাতে নিহত হয়৷ মিত্র শল্বরাজের কৃষ্ণ দ্বারা হত্যার কথা সহ্য করতে না পেরে প্রায় অপ্রস্তুত হয়েই বিনা রথে চড়ে একটি মাত্র গদা নিয়ে দন্তবক্র হাজির হন তাঁর রাজধানী দ্বারকা নগরীতে৷ তিনি কৃষ্ণকে বলেন যদিও কৃষ্ণ তার ভ্রাতা তবুও মিত্রের মৃত্যুর জন্য তিনি দ্বারকায় কৃষ্ণকে শাস্তি দিতে এসেছেন৷ তৎকালীন যুদ্ধবিধি পালন করে কৃষ্ণও রথারোহিত না হয়ে শুধুমাত্র গদাযুদ্ধে দন্তবক্রকে প্রত্যাহ্বান জানান৷ দন্তবক্র তার গদা দিয়ে কৃষ্ণর মাথায় আঘাত করলে কৃৃষ্ণের ইশারায় তার কৌমোদকীর ধারালো অংশ দ্বারা দন্তবক্রের হৃদয় বিদারিত করলে তার হৃৎপিণ্ড দ্বিখণ্ডিত হয় এবং বমন করতে করতে চক্রদন্ত ভূপতিত হন৷
গোষ্ঠ পাল
গোষ্ঠ পাল (১৮৯৬ - ১৯৭৬) (ইংরেজি: Gostha Pal) একজন বিখ্যাত বাঙালি ফুটবল খেলোয়াড় ছিলেন। রক্ষণে খেলার জন্য খ্যাতিলাভ করেছিলেন। দৈনিক ইংলিশম্যান তাকে চিনের প্রাচীর উপাধিতে ভূষিত করেছিল।